Већ 2005. године са песмом "-{Call Me}-", аутора Андреја Бабића, представљале су Босну и Херцеговину на избору за Песму Евровизије. Песма је освојила 14. место у финалу и то је био 3. најбољи резултат Босне и Херцеговине до тад. У децембру 2005. су издале свој први албум "-{Feminnem Show}-", који је добио име по емисији коју су добиле на БХРТ-у. Године 2006, су наступале на ХРФ-у са песмом "Реци нешто, ал' не шути више". Године 2007, су се пријавиле на Дору, избор за хрватског представника на Песми Евровизије, са песмом "Навика" и освојиле 9. место. Крајем године, Ивана је напустила Феминем и започела соло каријеру. Неда и Памела су кренуле у потрагу за новом трећом чланицом.